Rëndësia e qytetit Kobani
Kurdët e shikojnë Kobanin si zemrën e tyre politike dhe emocionale
Luftimet e ashpra ndërmjet militantëve të Shtetit Islamik dhe forcave Kurde vazhdojnë përreth qytetit sirian Kobani, pranë kufirit me Turqinë. Ndërkohë, OKB-ja ka paralajmëruar se qindra civilë do të masakroheshin nëse qyteti do të bjerë në duart e militantëve. Por cila është rëndësia strategjike e këtij qyteti? Megjithëse sulmet ajrore të Shteteve të Bashkuara kanë elektrizuar mbrojtjen kurde, është rritur frika se qyteti do të bjerë së shpejti tërësisht në duart e Shtetit Islamik. Kurdët po e mbrojnë qytetin për arsye të forta, thotë Michael Stephens, kreu i Institutit Mbretëror në Katar. Kobani është një sprovë për autonominë kurde, thotë profesor Ibrahim Sirkeci i Universitetit Regency në Londër. I dërguari i posaçëm i Kombeve të Bashkuara në Siri, Staffan de Mistura, paralajmëron se janë në rrezik jetët e rreth 700 civilëve që ende jetojnë në qytet. Ai i bën thirrje Turqisë të lejojë drejt Kobanit luftëtarët vullnetarë kurdë. Kurdët në Turqi kanë reaguar me zemërim ndaj qëndrimit të Ankarasë dhe akuzojnë qeverinë se mbështet Shtetin Islamik. Demostratat në disa qytete kanë shkaktuar dhjetëra të vdekur. Separatistët kurdë të njohur si PKK kanë luftuar prej dekadash kundër shtetit turk, deri kur filluan bisedimet vitin e kaluar. Profesor Sikerci thotë se Ankaraja i ruhet forcimit të kurdëve. Ankaraja nuk ndan pikëpamjet e Perëndimit për aleancën me kurdët, thotë Michael Stephens. Por, zoti Stephens thotë se lejimi i rënies së qytetit Kobani do të kthehet kundër Turqisë. Turqia thotë se çfarëdolloj ndërhyrjeje në Siri duhet bërë në mënyrë shumëpalëshe se bashku me partnerët në NATO, dhe duhet të përfshijë dhe veprimet kundër forcave qeveritare në presidentit sirian Bashar al-Assad. Analistët bien dakort se me zhvillimin e mëtejshëm të konfliktit, nuk do të ketë përgjigje të thjeshta.